Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom

Sp. zn. : 2 Pv 625/11/6613	Žiar nad Hronom, 13.3.2014
EEČ : 2-52-59-2014

U Z N E S E N I E

Trestná vec:	obvinený XXXXX  
Prečin:	úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Žiar nad Hronom
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 13.1.2012, spisová značka 2 Pv 625/11/6613, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa  03.09.2011 v Žiari nad Hronom uzatvoril úverovú zmluvu č. 603700472 so spoločnosťou XXXXX s.r.o., Ul. XXXXX, XXXXX (ďalej len "Pohotovosť, s.r.o.),  na základe ktorej mu bol poskytnutý úver vo výške 1400,- €, ktorý sa zaviazal splácať v pravidelných mesačných splátkach, pričom v žiadosti o úver č. 603700705 zo dňa 01.09.2010 neuviedol všetky svoje mesačné výdavky, úver od začiatku nesplácal, čím  XXXXXť, s.r.o. spôsobil škodu vo výške 1400,-€.

Uznesením prokurátora Okresnej prokuratúry XXXXX zo dňa 13.1.2012, spisová značka 2 Pv 625/11/6613, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
24 mesiacov
Odôvodnenie:
	XXXXX prokuratúry XXXXX uznesením sp. zn. 2 Pv 625/11 zo dňa 13.01.2012 podľa § 216 ods. 1 Trestného poriadku podmienečne zastavil trestné stíhanie obv. XXXXX, nar.  XXXXX, bývajúceho XXXXX, za trestný čin úverového podvodu podľa § 222 ods. 1 Trestného zákona. Zároveň mu podľa § 216 ods. 2 Trestného poriadku uložil skúšobnú dobu v trvaní 24 mesiacov. Uvedené uznesenie prokurátora nadobudlo právoplatnosť dňa 30.01.2012. 

	Po uplynutí skúšobnej doby vyžiadal prokurátor na obv. XXXXX aktuálny odpis  registra trestov, správu z Okresného riaditeľstva PZ, odboru kriminálnej polície XXXXX, Okresného úradu XXXXX, odboru všeobecnej vnútornej správy, ako aj z obce XXXXX, z ktorých vyplýva, že v skúšobnej dobe viedol riadny život a nedopustil sa žiadneho protispoločenského konania. 

	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. 

	Keďže z odpisu registra trestov a predložených správ vyplýva, že obv. XXXXX sa v priebehu skúšobnej doby nedopustil žiadneho protispoločenského konania, rozhodla som tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Viera Klimentová
prokurátorka